Paula Pandolfino, li hija l-Fundatur u l-Kap Eżekuttiv ta' Txeya, kitbet fuq il-midja soċjali aktar tard ilbieraħ biex tfakkar dak li kien ikun għeluq is-60 sena ta' ħuha Christian. Waqt li sellmet il-memorja tal-maħbub ħuha l-kbir, li flimkien mas-sieħeb tiegħu Ivor, inqatel f'serqa f'daru f'Tas-Sliema s-sena l-oħra. Paula ssemmi kemm kien mill-aħjar kemm professjonali kif ukoll personali. "Kull min kellu x-xorti li jiltaqa' ma' Chris jgħidlek li kien bniedem inkredibbli," tikteb fuq il-post. Paula tkompli li hu "qatt ma beża' li jgħid dak li kellu fuq moħħu jew jikkonforma man-norma". Paula ssemmi kemm kien ta' ġid għall-għarfien tal-ugwalità . "Hu kien mudell mhux biss għall-komunità LGBTQ + imma għal kull żagħżugħ li kien ikollu xi ħolma. Huwa ġegħelni noħlom." Fil-fatt tiddeskrivieh bħala raġel li kien hemm għal ħaddieħor biex jgħinu jwettaq il-ħolm tiegħu u jsaħħaħ il-potenzjali li jkollu. Paula tagħlaq billi tikteb, "ħallu lil ħajtu tkun simbolu għal kulħadd biex jemmen li jista' jikseb dak kollu li jaspirah u li jibqa' leali lejh innifsu." Strieħ fis-sliem Chris u awguri fil-ġenna. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari Bil-Filmat: Jidher Li Lydia Abela Kkonfermat Il-Verità Dwar Id-Data Tal-Elezzjoni Li Ħabbar JD Patrick "Raġel Umli Li Għamilt Ħilti Biex Ngħin. Il-Bambin Jsabbar Lil Martek, Uliedek U L-Familja Kollha" – Strieħ Fil-Paċi Malcolm "Iktbulna L-Prezzijiet, Mhux Taqlghħulna L-Kliewi Biex Tgħidulna L-Prezz" Partitarju Malti Tal-Juventus Jirċievi Messaġġ Mingħand Buffon Fit-Tlieta Ta' Filgħodu Wara Li Bagħatlu L-Awgurju Minn Malta